Davlat xavfsizlik xizmati tomonidan prokuratura idoralaridagi noqonuniy holatning oldi olindi. Videodan kadr Joriy yil aprel oyida Toshkent shahar Uchtepa tumani prokuraturasi tergovchisi qurilish-ta’mirlash ishlariga ixtisoslashgan mas’uliyati cheklangan jamiyat mansabdor shaxslariga nisbatan qo‘zg‘atilgan jinoyati ishi doirasida jamiyat rahbariga nisbatan “qamoqqa olish” tarzidagi ehtiyot chorasi qo‘llamaslik evaziga 50 ming dollar miqdorida pora talab qilgan. Davlat xavfsizlik xizmati Toshkent shahar bo‘yicha boshqarmasi xodimlari tomonidan o‘tkazilgan tezkor tadbirda u mas’uliyati cheklangan jamiyat ishchisidan so‘ralgan pulni olgan vaqtida ashyoviy dalillar bilan ushlangan. Unga nisbatan Jinoyat kodeksi 210-moddasi 3-qismi “a” bandi bilan JK 45-moddasiga asosan 3 yil muddatga mansabdorlik lavozimlarida va prokuratura idoralarida ishlash huquqidan mahrum qilingan holda, 13 yil muddatga ozodlikdan mahrum qilish jazosi tayinlandi.